gl gl de gl gl gl gl gl gl gl gl gl es gl gl gl it gl gl gl gl gl gl gl gl gl gl it gl gl gl gl gl gl gl gl gl es gl gl gl it gl gl gl gl gl gl gl gl gl gl it gl gl gl gl gl gl gl gl gl gl gl gl gl gl gl pl gl gl gl gl gl gl gl gl gl gl gl gl es es es gl ca gl fi eo it es gl gl gl gl gl gl gl gl gl gl es ca gl es gl gl
Funcións e compromisos - Consello Social Universidade da Coruña
Innovación, Emprendemento e transferencia de coñecemento
Principais funcións do Consello Social da Universidade da Coruña
A Lei Orgánica 6/2001, de 21 de decembro, de Universidades, e a Lei 6/2013, de 13 de xuño, do Sistema Universitario de Galicia, atribúen aos consellos sociais das universidades públicas un abanico amplo de funcións relacionadas coa supervisión e control das actividades universitarias e o impulso das relacións Universidade-Sociedade. De entre elas, pola súa importancia para a sociedade e para a universidade, poden destacarse as seguintes:
Supervisar as actividades de carácter económico da Universidade da Coruña. Correspóndelle ao Consello Social aprobar, en particular, a proposta do consello de goberno, o orzamento e as contas anuais da UDC, así como aprobar e realizar o seguimento da programación plurianual da universidade.
Informar sobre o cadro de persoal e a relación de postos de traballo do persoal docente, investigador e de administración e servizos da Universidade da Coruña, así como informar sobre os convenios colectivos do persoal contratado.
Aprobar a creación, modificación substancial ou extinción das sociedades, fundacións ou outras entidades en cuxo capital ou fondo patrimonial teña participación a Universidade da Coruña, calquera que sexa a forma xurídica que adopten, así como a súa integración nas mesmas.
Acordar, co Reitor, nos termos previstos na lexislación orgánica de universidades, o nomeamento e cesamento da persoa titular da Xerencia da UDC.
Supervisar o rendemento e calidade dos servizos universitarios, formulando, no seu caso, suxestións e propostas ao Consello de Goberno da Universidade, orientadas a promover a excelencia na ensinanza, investigación, xestión e servizos.
Fixar os prezos das ensinanzas propias, dos cursos de especialización e os referentes ás demais actividades autorizadas polas universidades, así como informar en materia de prezos públicos dos estudios universitarios oficiais, dentro dos límites que estableza a Conferencia Xeral de Política Universitaria.
Informar sobre os acordos do Consello de Goberno relativos á implantación e supresión das ensinanzas conducentes á obtención de títulos universitarios de carácter oficial e validez en todo o territorio nacional, así como a creación, modificación e supresión de centros, institutos universitarios de investigación ou calquera outra figura que adopten.
Impulsar aquelas actuacións que permitan un maior achegamento do estudantado universitario ás demandas do mercado laboral e, en especial, a sinatura de convenios entre a Universidade da Coruña e outras entidades, públicas e privadas, orientadas a completar a formación do alumnado e das persoas tituladas da universidade e a facilitar a súa vinculación co mundo empresarial.
Estimular a actividade investigadora da Universidade da Coruña, especialmente no relativo á súa vinculación cos sectores produtivos, apoiando os proxectos de I+D+i compartidos entre universidade, empresas e tecido social, así como as políticas de transferencia e difusión dos resultados obtidos nas investigacións universitarias.
Organizar calquera clase de actividades e eventos que favorezan o coñecemento mutuo e a colaboración da sociedade no financiamento do ensino e da investigación da UDC.
Realizar estudos para adecuar a oferta de titulacións e do contido dos plans de estudos da UDC ás necesidades sociais e para facilitar a inserción laboral dos titulados universitarios e a transferencia á sociedade dos resultados da investigación desenvolvida na UDC.
Apoiar a implantación na UDC do Espazo Europeo de Educación Superior, procurando a adaptación da oferta académica ás necesidades da sociedade.
Impulsar na UDC as boas prácticas da cultura organizativa, o bo goberno e a xestión transparente e eficiente en resposta ás necesidades e demandas sociais.
Promover na UDC a cultura emprendedora como competencia profesional xenérica ou transversal clave para o cumprimento da misión da UDC na promoción do desenvolvemento económico e social.
Aprobar e manter actualizado un plan estratéxico de actuacións, ademais do compromiso de servizos, e publicar a memoria anual das súas actividades.
Manter actualizada a páxina web onde se publique toda a información relevante do Consello Social e das súas actividades.
Impulsar a organización de toda clase de eventos, incluídos premios, distincións e recoñecementos, que favorezan o coñecemento mutuo e a interrelación entre a UDC e a sociedade.
Promover o achegamento entre a UDC e as empresas, singularmente a través do fomento das prácticas dos universitarios nas empresas e da creación de cátedras Universidade-Empresa.
Fomentar a proxección internacional da UDC a través de redes de colaboración no marco do Espazo Europeo de Educación Superior.
Promover o compromiso da UDC no ámbito da súa Responsabilidade Social Universitaria.
Crear e manter vixente unha rede que permita o contacto permanente da UDC cos seus exalumnos e outras persoas e empresas relacionadas.
Atender as suxestións e reclamacións no prazo máis breve posible.
Centro Universitario de Riazor
R/ Almirante Lángara s/n
Tel. 981 167 000 (ext. 4390)
© 2020 Consello Social Universidade de A Coruña. Todos os dereitos reservados.
Aviso legal | Política de privacidade | Política de cookies
Este sitio web utiliza cookies propias e de terceiros, para ofrecerlle unha mellor experiencia e servizo. Pode revisar a nosa política de cookies en calquera momento.Saber máis
Este sitio web utiliza cookies para mellorar a súa experiencia mentres navega polo sitio web. Destas cookies, as cookies que se clasifican segundo sexa necesario almacénanse no seu navegador, xa que son esenciais para o funcionamento das funcionalidades básicas do sitio web. Tamén utilizamos cookies de terceiros que nos axudan a analizar e comprender como utiliza este sitio web. Estas cookies almacenaranse no seu navegador só co seu consentimento. Tamén ten a opción de optar por non recibir estas cookies. Pero a exclusión voluntaria dalgunhas destas cookies pode afectar a súa experiencia de navegación.